**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 3/04/2020**

 **Αριθ. Πρωτ. : 6557**

ΑΠΟΣΠΑΣΜΑ

Από το πρακτικό της αριθμ. 12ης /2020 Εκτακτης με τηλεδιάσκεψη Συνεδρίασης

 της Οικονομικής Επιτροπής Δήμου Λεβαδέων

Αριθμός απόφασης : 63

**Περίληψη**

 **Έγκριση πρόσληψης προσωπικού, συνολικού αριθμού έξι (6) ατόμων με σχέση εργασίας ιδιωτικού δικαίου διάρκειας τριών (3) μηνών, για την αντιμετώπιση των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του**

 Στη Λιβαδειά σήμερα 3η Απριλίου 2020 ημέρα Παρασκευή , ώρα 12.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6470/2-4-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντες 5 ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης

4. Καράβα Χρυσοβαλάντου – Βασιλική (προσήλθε στη συζήτηση του 1ου ΘΗΔ)

5. Μερτζάνης Κωνσταντίνος

6.Καπλάνης Κωνσταντίνος

7 Μπράλιος Νικόλαος (προσήλθε στη συζήτηση του 1ου ΘΗΔ)

8. Καραμάνης Δημήτριος (Απών στο 1&2 ΘΗΔ)

 Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

 Εισηγούμενος το 1ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 6389/1-4-2020 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται τα παρακάτω:

 *Στο άρθρο εικοστό τέταρτο - Κατεπείγουσες ρυθμίσεις αρμοδιότητας Υπουργείου Εσωτερικών της Πράξης Νομοθετικού Περιεχομένου (ΠΝΠ) ( ΦΕΚ 64/14.3.2020 τεύχος Α΄ ) « Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID- 19 » και ειδικότερα στην παράγραφο 2 αυτής , προβλέπεται ότι* ***:***

***2. «*** *Εφόσον εξακολουθεί να υφίσταται άμεσος κίνδυνος εμφάνισης και διασποράς κορωνοϊού COVID-19, η έλλειψη του οποίου βεβαιώνεται με απόφαση του Υπουργού Υγείας, και πάντως για χρονικό διάστημα που δεν μπορεί να υπερβαίνει τους έξι (6) μήνες από την έναρξη ισχύος της παρούσας, οι συμβάσεις εργασίας ορισμένου χρόνου που συνάπτουν οι ΟΤΑ α΄ και β΄ βαθμού δυνάμει της παρ. 1 του άρθρου 206 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143) και της περ. ιε΄ της παρ. 2 του άρθρου 1 του ν. 3812/2009 (Α’ 234), μπορεί να έχουν διάρκεια έως τέσσερις (4) μήνες.*

*«Οι κατά το προηγούμενο εδάφιο συμβάσεις δεν υπόκεινται στους χρονικούς περιορισμούς των δώδεκα (12) μηνών που προβλέπονται στην παρ. 1 του άρθρου 206 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α΄ 143) και της περ. ιε’ της παρ. 2 του άρθρου 1 του ν. 3812/2009 (Α΄ 234), καθώς και στον χρονικό περιορισμό των τριών (3) μηνών που προβλέπεται στην παρ. 1 του άρθρου 5 του π.δ. 164/2004 (Α΄ 134). ( όπως προστέθηκε με την περίπτ. α' της παρ. 1 του άρθρου τριακοστού εβδόμου της Πράξης Νομοθ. Περιεχομένου (ΦΕΚ 68/20.03.2020 τεύχος A’)»*

*Η κατά το προηγούμενο εδάφιο σύναψη των συμβάσεων γίνεται με απόφαση της οικείας Οικονομικής Επιτροπής. Εάν δεν υπάρχει στον προϋπολογισμό πίστωση ή η υπάρχουσα δεν επαρκεί, με την ίδια απόφαση γίνεται δεσμευτική εισήγηση για την αναμόρφωση του προϋπολογισμού, η οποία εγκρίνεται υποχρεωτικά από το οικείο δημοτικό ή περιφερειακό συμβούλιο, στην πρώτη μετά από την ανάθεση συνεδρίασή του.*

*«Για το προσωπικό της παρούσας δεν εφαρμόζεται το άρθρο 5 της από 11.3.2020 Πράξης Νομοθετικού Περιεχομένου (Α΄ 55).» ( όπως προστέθηκε από την περίπτ. β' της παρ. 2 του άρθρου τριακοστού εβδόμου της Πράξης Νομοθ. Περιεχομένου (ΦΕΚ 68/20.03.2020 τεύχος A’).*

*Στο πλαίσιο λήψης κατεπειγόντων μέτρων αντιμετώπισης των αρνητικών συνεπειών της εμφάνισης του κορωνοϊού COVID -19 και της ανάγκης περιορισμού της διάδοσής του για την προστασία της δημόσιας υγείας , εισηγούμαστε την πρόσληψη προσωπικού συνολικού αριθμού έξι (6) ατόμων με σχέση εργασίας ιδιωτικού δικαίου ορισμένου χρόνου διάρκειας τριών (3) μηνών των παρακάτω ειδικοτήτων :*

* *Πέντε (5) ατόμων ΥΕ εργατών Γενικών καθηκόντων*
* *Ενός (1) ατόμου ΔΕ Οδηγών .*

*Το προαναφερόμενο προσωπικό ΥΕ εργατών Γενικών Καθηκόντων θα απασχοληθεί στο σχολαστικότερο πλύσιμο – απολύμανση των δρόμων , των πλατειών και των λοιπών κοινόχρηστων δρόμων της Λιβαδειάς αλλά και όλων των κοινοτήτων των δημοτικών ενοτήτων του Δήμου , καθώς και των αύλειων χώρων των Σχολικών μονάδων του Δήμου πριν την επανέναρξη της λειτουργίας τους , στο πλαίσιο των έκτακτων μέτρων που λαμβάνονται για την προστασία της δημόσιας υγείας και τον περιορισμό της εξάπλωσης του κορωνοϊού COVID-19 .*

*Ο Οδηγός θα απασχοληθεί στη Διεύθυνση της Κοινωνικής Προστασίας για την διανομή τροφίμων του κοινωνικού παντοπωλείου και του κοινωνικού συσσιτίου στα σπίτια των δικαιούχων.*

*Όπως προκύπτει από το υπηρεσιακό σημείωμα της Διεύθυνσης Οικονομικών επειδή στο προϋπολογισμό του τρέχοντος οικονομικού έτους δεν υπάρχουν πιστώσεις για την κάλυψη της δαπάνης μισθοδοσίας του προαναφερόμενου προσωπικού , τα χρήματα θα προκύψουν με αναμόρφωση , ως κατωτέρω :*

***Α) Μείωση εξόδων***

|  |  |  |  |  |
| --- | --- | --- | --- | --- |
| ***Κ.Α.*** | ***Τίτλος εξόδου*** | ***Προυπ/σθέντα*** | ***Αναμόρ-φωση*** | ***Διαμορφωθέντα*** |
| *15/6471.001* | *Εκδηλώσεις εορτών ΠΑΣΧΑ* | *25.000,00* | *23.965,00* | *1.035,00* |
|  | ***Σύνολο μείωσης εξόδων*** |  | ***23.965,00*** |  |

*Το ποσό των 23.965 ευρώ μεταφέρεται στο αποθεματικό (Κ.Α. 9111), που αυξάνεται ισόποσα*

*Από την πίστωση του αποθεματικού (Κ.Α. 9111) το ποσό των 23.965 ευρώ θα μεταφερθεί στο σκέλος των εξόδων για την δημιουργία των παρακάτω κωδικών εξόδων¨*

***Β) Δημιουργία νέων κωδικών εξόδων***

|  |  |  |  |  |
| --- | --- | --- | --- | --- |
| ***Κ.Α.*** | ***Τίτλος εξόδου*** | ***Προυπ/σθέντα*** | ***Αναμόρ-φωση*** | ***Διαμορφωθέντα*** |
| *15/6041.008* | *Αμοιβές εκτάκτων υπαλλήλων στις κοινωνικές δομές του δήμου προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού*  |  | *3.174,00* | *3.174,00* |
| *15/6054.008* | *Εργοδοτικές εισφορές εκτάκτων υπαλλήλων στις κοινωνικές δομές του δήμου προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού*  |  | *790,00* | *790,00* |
| *70/6041.001* | *Αμοιβές εκτάκτων υπαλλήλων (πολιτική προστασία) για αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού*  |  | *15.600,00* | *15.600,00* |
| *70/6054.001* | *Εργοδοτικές εισφορές εκτάκτων υπαλλήλων (πολιτική προστασία) για αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού*  |  | *4.362,00* | *4.362,00* |
|  | ***Σύνολο αύξησης εξόδων*** |  | ***23.926,00*** |  |

*Η αναμόρφωση του προϋπολογισμού θα εγκριθεί υποχρεωτικά όπως προβλέπεται στην παράγραφο 2 του άρθρου  εικοστού τετάρτου - Κατεπείγουσες ρυθμίσεις αρμοδιότητας Υπουργείου Εσωτερικών της Πράξης Νομοθετικού Περιεχομένου (ΠΝΠ) ( ΦΕΚ 64/14.3.2020 τεύχος Α΄ ) , από το αμέσως επόμενο Δημοτικό Συμβούλιο .*

 **Η Οικονομική Επιτροπή λαμβάνοντας υπόψη :**

* Το υπ΄ αρ. πρωτ. 6389/1-4-2020 έγγραφο της Δ/νσης Διοικητικών Υπηρεσιών
* Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).
* Τα θετική ψήφο όλων των μελών της όπως αυτό δηλώθηκε δια ζώσης στην τηλεδιάσκεψη.
* Τις διατάξεις των άρθρων 72 και 75 του Ν.3852/2010, όπως τροποποιήθηκαν και ισχύουν
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55), την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης καθώς και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .

 **ΑΠΟΦΑΣΙΖΕΙ ΟΜΟΦΩΝΑ**

**Α)** Εγκρίνει την πρόσληψη προσωπικού συνολικού αριθμού έξι (6) ατόμων με σχέση εργασίας ιδιωτικού δικαίου ορισμένου χρόνου διάρκειας τριών (3) μηνών, για την αντιμετώπιση των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του , σύμφωνα με την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64) των παρακάτω ειδικοτήτων :

* Πέντε (5) ατόμων ΥΕ εργατών Γενικών καθηκόντων
* Ενός (1) ατόμου ΔΕ Οδηγών .

Το προαναφερόμενο προσωπικό ΥΕ εργατών Γενικών Καθηκόντων θα απασχοληθεί στο σχολαστικότερο πλύσιμο – απολύμανση των δρόμων , των πλατειών και των λοιπών κοινόχρηστων δρόμων της Λιβαδειάς αλλά και όλων των κοινοτήτων των δημοτικών ενοτήτων του Δήμου , καθώς και των αύλειων χώρων των Σχολικών μονάδων του Δήμου πριν την επανέναρξη της λειτουργίας τους , στο πλαίσιο των έκτακτων μέτρων που λαμβάνονται για την προστασία της δημόσιας υγείας και τον περιορισμό της εξάπλωσης του κορωνοϊού COVID-19 .

Ο Οδηγός θα απασχοληθεί στη Διεύθυνση της Κοινωνικής Προστασίας για την διανομή τροφίμων του κοινωνικού παντοπωλείου και του κοινωνικού συσσιτίου στα σπίτια των δικαιούχων.

**Β)** Όπως προκύπτει από το υπηρεσιακό σημείωμα της Διεύθυνσης Οικονομικών επειδή στο προϋπολογισμό του τρέχοντος οικονομικού έτους δεν υπάρχουν πιστώσεις για την κάλυψη της δαπάνης μισθοδοσίας του προαναφερόμενου προσωπικού , τα χρήματα θα προκύψουν με αναμόρφωση , ως κατωτέρω :

**1) Μείωση εξόδων**

|  |  |  |  |  |
| --- | --- | --- | --- | --- |
| **Κ.Α.** | **Τίτλος εξόδου** | **Προυπ/σθέντα** | **Αναμόρ-φωση** | **Διαμορφωθέντα** |
| 15/6471.001 | Εκδηλώσεις εορτών ΠΑΣΧΑ | 25.000,00 | 23.965,00 | 1.035,00 |
|   | **Σύνολο μείωσης εξόδων** |   | **23.965,00** |  |

**2)**Το ποσό των 23.965 ευρώ να μεταφερθεί στο αποθεματικό (Κ.Α. 9111), που αυξάνεται ισόποσα.

**3)**Από την πίστωση του αποθεματικού (Κ.Α. 9111) το ποσό των 23.965 ευρώ να μεταφερθεί στο σκέλος των εξόδων για την δημιουργία των παρακάτω κωδικών εξόδων

 **Δημιουργία νέων κωδικών εξόδων**

|  |  |  |  |  |
| --- | --- | --- | --- | --- |
| **Κ.Α.** | **Τίτλος εξόδου** | **Προυπ/σθέντα** | **Αναμόρ-φωση** | **Διαμορφωθέντα** |
| 15/6041.008 | Αμοιβές εκτάκτων υπαλλήλων στις κοινωνικές δομές του δήμου προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού  |   | 3.174,00 | 3.174,00 |
| 15/6054.008 | Εργοδοτικές εισφορές εκτάκτων υπαλλήλων στις κοινωνικές δομές του δήμου προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού  |   | 790,00 | 790,00 |
| 70/6041.001 | Αμοιβές εκτάκτων υπαλλήλων (πολιτική προστασία) για αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού  |   | 15.600,00 | 15.600,00 |
| 70/6054.001 | Εργοδοτικές εισφορές εκτάκτων υπαλλήλων (πολιτική προστασία) για αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού  |   | 4.362,00 | 4.362,00 |
|   | **Σύνολο αύξησης εξόδων** |   | **23.926,00** |  |

Η αναμόρφωση του προϋπολογισμού **θα εγκριθεί υποχρεωτικά** όπως προβλέπεται στην παράγραφο 2 του άρθρου  εικοστού τετάρτου - Κατεπείγουσες ρυθμίσεις αρμοδιότητας Υπουργείου Εσωτερικών της Πράξης Νομοθετικού Περιεχομένου (ΠΝΠ) ( ΦΕΚ 64/14.3.2020 τεύχος Α΄ ) , **από το αμέσως επόμενο Δημοτικό Συμβούλιο** .

Η παρούσα απόφαση πήρε αριθμό 63/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΠΙΣΤΟ ΑΠΟΣΠΑΣΜΑ

 ΤΑ ΜΕΛΗ Λιβαδειά 3 -04-2020

1. Καλογρηάς Αθανάσιος Ο ΠΡΟΕΔΡΟΣ

2. Δήμου Ιωάννης

3. Μερτζάνης Κωνσταντίνος

4. Καράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

5. Καπλάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

6. Μπράλιος Νικόλαος